CELEX: C2007/283/31
Language: lv
Date: 2007-11-24 00:00:00
Title: Lieta C-416/07: Prasība, kas celta 2007. gada 11. septembrī — Eiropas Kopienu Komisija/Grieķijas Republika

24.11.2007   
            
            
               LV
            
            
               Eiropas Savienības Oficiālais Vēstnesis
            
            
               C 283/16
            
         Prasība, kas celta 2007. gada 11. septembrī — Eiropas Kopienu Komisija/Grieķijas Republika
   (Lieta C-416/07)
   (2007/C 283/31)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvji — Eleni Tserepa-Lacombe un F. Erlbacher)
   
      Atbildētāja: Grieķijas Republika
   Prasītājas prasījumi:
   Komisija lūdz Tiesai atzīt, ka Grieķijas Republika:
   
               1.
            
            
               nepieņemot pasākumus, kas vajadzīgi, lai:
               
                           —
                        
                        
                           katrs dzīvnieku pārvadātājs no attiecīgās iestādes saņemtu transportlīdzekļa atļauju [dzīvnieku pārvadājumiem] un lai katrs no tiem būtu reģistrēts reģistrā, kuru izmantojot, attiecīgā iestāde varētu to ātri identificēt, īpaši gadījumā, kad netiek ievēroti dzīvnieku labturības noteikumi pārvadājuma laikā;
                        
                     
                           —
                        
                        
                           attiecīgās iestādes veiktu obligātās maršruta plānu/reģistru pārbaudes;
                        
                     
                           —
                        
                        
                           ostās vai ostu tuvumā būtu paredzēta dzīvnieku atpūta pēc pārkraušanas pēc to brauciena uz kuģa;
                        
                     
                           —
                        
                        
                           nodrošinātu, ka transportlīdzekļu un dzīvnieku pārbaudes pārvadājumu laikā tiek veiktas efektīvi;
                        
                     
                           —
                        
                        
                           būtu paredzēti efektīvi, samērīgi un preventīvi sodi par atkārtotu pārkāpumu vai nopietnu tiesību noteikumu attiecībā uz dzīvnieku aizsardzību pārvadājuma laikā pārkāpumiem;
                        
                     nav izpildījusi pienākumus, kas tai ir uzlikti saskaņā ar Padomes 1991. gada 19. novembra Direktīvas 91/628/EEK (1) par dzīvnieku aizsardzību pārvadāšanas laikā, ar kuru groza Direktīvas 90/425/EEK un 91/496/EEK, 5. panta A. daļas 1. punkta a) apakšpunkta i) un ii) daļu, 5. panta A. daļas 2. punkta b) apakšpunktu, 5. panta A. daļas 2. punkta d) apakšpunkta i) daļas pirmo ievilkumu, 8. un 9. pantu un 18. panta 2. punktu; un šīs direktīvas pielikuma VII daļas 7. panta b) apakšpunktu; kā arī — pēc 2007. gada 5. janvāra — Padomes 2004. gada 22. decembra Regulas (EEK) Nr. 1/2005 (2) par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās 64/432/EEK un 93/119/EK un Regulā (EK) Nr. 1255/97 5. panta 4. punktu, 6. panta 1. punktu, 13. panta 3. un 4. punktu, 15. panta 1. punktu, 25. pantu, 26. pantu un 27. panta 1. punktu;
            
         
               2.
            
            
               nepieņemot pasākumus, kas vajadzīgi, lai:
               
                           —
                        
                        
                           būtu nodrošināta tiesību normu saistībā ar dzīvnieku apdullināšanu kaušanas laikā ievērošana; un
                        
                     
                           —
                        
                        
                           būtu nodrošināta kaušanas atbilstīgas pārbaudes un uzraudzība;
                        
                     Grieķijas Republika nav izpildījusi pienākumus, kas tai ir uzlikti saskaņā ar Padomes 1993. gada 22. decembra Direktīvas 93/119/EK (3) par dzīvnieku aizsardzību kaušanas vai nonāvēšanas laikā 3. pantu, 5. panta 1. punkta d) apakšpunktu, 6. panta 1. punktu un 8. pantu;
            
         
               3.
            
            
               piespriest Grieķijas Republikai atlīdzināt tiesāšanās izdevumus.
            
         Pamati un galvenie argumenti
   Šīs prasības ietvaros Komisija apgalvo, ka Grieķijas Republika nepareizi piemēro noteiktus tiesību noteikumus par dzīvnieku aizsardzību pārvadāšanas un kaušanas laikā.
   Komisija lūdz Eiropas Kopienu Tiesai atzīt, ka Grieķijas Republika, neveicot normatīvos un administratīvos pasākumus, kas vajadzīgi, lai izpildītu pienākumus, kuri paredzēti Padomes 1991. gada 19. novembra Direktīvas 91/628/EEK par dzīvnieku aizsardzību pārvadāšanas laikā, ar kuru groza Direktīvas 90/425/EEK un 91/496/EEK, 5. panta A. daļas 1. punkta a) apakšpunkta i) un ii) daļā, 5. panta A. daļas 2. punkta b) apakšpunktā, 5. panta A. daļas 2. punkta d) apakšpunkta i) daļas pirmajā ievilkumā, 8. un 9. pantā un 18. panta 2. punktā; un šīs direktīvas pielikuma VII daļas 7. panta b) apakšpunktā, kā arī — pēc 2007. gada 5. janvāra — Padomes 2004. gada 22. decembra Regulas (EEK) Nr. 1/2005 par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās 64/432/EEK un 93/119/EK un Regulā (EK) Nr. 1255/97 5. panta 4. punktā, 6. panta 1. punktā, 13. panta 3. un 4. punktā, 15. panta 1. punktā, 25. pantā, 26. pantā un 27. panta 1. punktā, nav izpildījusi pienākumus, kas tai ir uzlikti ar attiecīgo tiesisko regulējumu.
   Tāpat Komisija lūdz Eiropas Kopienu Tiesai atzīt, ka Grieķijas Republika, neveicot normatīvos un administratīvos pasākumus, kas vajadzīgi, lai izpildītu pienākumus, kuri paredzēti Padomes 1993. gada 22. decembra Direktīvas 93/119/EK par dzīvnieku aizsardzību kaušanas vai nonāvēšanas laikā 3. pantā, 5. panta 1. punkta d) apakšpunktā, 6. panta 1. punktā un 8. pantā, nav izpildījusi pienākumus, kas tai ir uzlikti ar attiecīgo tiesisko regulējumu.
   Komisija norāda, ka atbilstoši Eiropas Kopienu Tiesas judikatūrai pienākumu neizpilde var rasties no administratīvās prakses, kas pārkāpj Kopienu tiesības. Šīs prasības ietvaros Komisija pamatojās ne tikai uz vienu faktisko apstākli, bet arī uz vairākiem nozīmīgiem gadījumiem, kurus atklāja Komisijas Pārtikas un veterinārais birojs un ar kuriem tiek pārkāpti noteikumi, kas attiecīgajai dalībvalstij ir paredzēti iepriekš minētajās tiesību normās.
   It īpaši Komisija norāda, ka Grieķijas Republika nav veikusi visus pasākumus, kas vajadzīgi, lai katrs dzīvnieku pārvadātājs no attiecīgās iestādes saņemtu transportlīdzekļa atļauja dzīvnieku pārvadājumiem un lai katrs no tiem būtu reģistrēts reģistrā, kuru izmantojot, attiecīgā iestāde varētu to ātri identificēt, īpaši gadījumā, kad netiek ievēroti dzīvnieku labturības noteikumi pārvadājuma laikā; lai attiecīgās iestādes veiktu obligātās maršruta plānu/reģistru pārbaudes; lai ostās vai ostu tuvumā paredzētu dzīvnieku atpūtu pēc pārkraušanas pēc to brauciena uz kuģa, kā arī lai nodrošinātu transportlīdzekļu un dzīvnieku pārbaudi pārvadājuma laikā.
   Turklāt Komisija uzskata, ka Grieķijas Republika nav veikusi visus pasākumus, kas vajadzīgi, lai nodrošinātu tiesību normu saistībā ar dzīvnieku apdullināšanu kaušanas laikā ievērošanu un lai nodrošinātu atbilstīgas pārbaudes un uzraudzību.
   Komisija norāda — kad argumentētajā atzinumā noteiktais termiņš ir beidzies un ir pēc minētā termiņa, neraugoties uz atsevišķiem Grieķijas iestāžu centieniem, Grieķijas Republika nav veikusi visus pasākumus, kas vajadzīgi, lai novērstu nepilnības, uz kurām tai bija norādīts. Vairākums no Grieķijas iestādēm norādītajiem ieteikumiem nav īstenoti vai arī tie netika īstenoti līdz galam. Turklāt misijas ziņojumi norāda uz ļoti satraucošiem faktiem saistībā ar iepriekš norādīto pasākumu īstenošanu.
   
      (1)  OV L 340, 11.12.1991., 17. lpp.
   
   
      (2)  OV L 3, 5.1.2005., 1. lpp.
   
   
      (3)  OV L 340, 31.12.1993., 21. lpp.